การดูแลตัวเอง รักษามุมมองเชิงบวกไว้ ต่อยอดคุณลักษณะด้านบวก
ความรู้สึกมั่นใจในตนเองอาจจะเกิดขึ้นได้ง่ายมาก หากคุณมีความมั่นใจในรูปลักษณ์ของตนเองด้วย ทั้งนี้ คุณจะสามารถแน่ใจได้ว่ารูปลักษณ์ตัวเองออกมาดีในสายตาคนอื่น ด้วยการหมั่นดูแลสุขอนามัยและรูปลักษณ์ภายนอกอย่างเหมาะสม เป็นประจำทุกวัน  และอย่าลืมทำในสิ่งเหล่านี้:  อาบน้ำ จัดแต่งทรงผม ตัดเล็บให้สั้นและตะไบให้เรียบร้อย โกนหรือเล็มหนวดให้ดูดี (ผู้ชาย) แปรงฟัน (วันละ 2 ครั้ง) ดูแลเรื่องกลิ่นกาย ด้วยการใช้น้ำหอม โลชั่น หรือโรลออน สวมใส่เสื้อผ้าที่พอดีตัวและทำให้มั่นใจ แต่งหน้าในสไตล์ที่ฉายจุดเด่นของคุณเอง (ผู้หญิง) อาหารที่คุณทานในชีวิตประจำวัน สามารถส่งผลกระทบทั้งทางกายและอารมณ์ ต่อความรู้สึกของคุณได้ หากคุณจัดสรรเวลาในการปรุงอาหารอันมีประโยชน์อย่างเหมาะสมให้ตนเองทาน คุณจะรู้สึกดีกว่าการหยิบมันฝรั่งทอดกรอบกับน้ำอัดลม มาใส่ปากเป็นอาหารค่ำ พยายามสำรวจทุกวันว่า คุณได้ช่วยเสริมสร้างคุณภาพชีวิตของตนเอง ด้วยการบริโภคแต่อาหารที่มีคุณค่าและประโยชน์เข้าไปในร่างกายหรือยัง การออกกำลังกายได้รับการกล่าวขวัญมานานแล้วว่า มีส่วนช่วยในการคลายความเครียดและทำให้คนเรามีความสุขมากขึ้น แต่ผลการศึกษา ยังพบอีกว่า การออกกำลังกายยังช่วยเสริมสร้างความมั่นใจในตนเองให้เพิ่มขึ้นได้ด้วย ดังนั้น คุณควรจัดตารางกิจวัตรประจำวันให้มีการออกกำลังกายอย่างน้อย 30 นาทีต่อวัน เพื่อคุณประโยชน์ที่จะได้รับทั้งทางร่างกายและจิตใจ การอดนอนสามารถทำให้ส่งผลให้คุณเกิดภาวะประหม่าต่อหน้าผู้อื่น และเกิดอารมณ์ในทางลบได้ง่ายขึ้น ดังนั้น คุณควรนอนแต่ละคืนให้เพียงพอหรือเต็มอิ่มเข้าไว้ ภาวะประหม่าต่อหน้าผู้อื่นและความคิดทางลบต่างๆ ย่อมส่งผลให้คุณมั่นใจในตนเองได้ยากขึ้น จำไว้ว่า พยายามนอนหลับได้ย่างน้อยคืนละ 8 ชั่วโมง เพื่อป้องกันผลกระทบทางลบดังกล่าวไม่ให้เกิดขึ้น พยายามหาเวลาสักเล็กน้อยในแต่ละวัน เพื่อทำกิจกรรมผ่อนคลายให้ตัวเอง คุณอาจเริ่มด้วยการสอดแทรกกิจกรรมอย่างการฝึกสมาธิ โยคะ เทคนิคการหายใจทั่วท้อง บำบัดอาการเครียดด้วยกลิ่น หรือเทคนิคอื่นๆ ที่จะช่วยให้คุณสามารถป้องกันและกำจัดความคิดเชิงลบออกไป อันส่งผลช่วยให้คุณมั่นใจในตนเองได้ง่ายขึ้น คุณควรพยายามหากิจกรรมที่เหมาะกับจริตของคุณที่สุด และเติมมันเข้าไปในตารางกิจวัตรประจำวัน สิ่งแวดล้อมรอบกายสามารถส่งผลต่อความรู้สึกที่เรามีต่อตนเอง ดังนั้น จึงเป็นเรื่องสำคัญในการที่จะรักษาความสะอาดและบรรยากาศของสภาพแวดล้อมให้รื่นรมย์เสมอ หมั่นทำความสะอาดบ้านหรือห้องของคุณ เพื่อให้มันน่าอยู่ คุณอาจหาของตกแต่งบางอย่างที่มีความหมายทางใจ มาประดับไว้เพื่อช่วยให้คุณรู้สึกมีกำลังใจมากขึ้นด้วย การเขียนลิสท์รายการสิ่งที่คุณเคยทำสำเร็จออกมา จะช่วยให้คุณเริ่มมีความเชื่อมั่นในตนเอ ลองนั่งลงสักพัก และจดบันทึกรายการสิ่งต่างๆที่คุณทำได้ดี ไม่ว่าจะในช่วงใดของชีวิตก็ตาม เขียนให้หมดแม้กระทั่งเรื่องเล็กๆ น้อยๆ เช่น คุณอาจเคยประกอบชิ้นส่วนเฟอร์นิเจอร์ที่ซื้อมาจาก IKEA ได้ หรือสามารถเป็นเจ้าภาพจัดงานเลี้ยงต้อนรับเพื่อนฝูงและญาติพี่น้องให้สำเร็จลงด้วยดี เป็นต้น  หลังจากที่คุณเขียนออกมาจนหมดแล้ว พยายามหาจุดสังเกตดูว่า มีเรื่องหรือกิจกรรมใดที่คุณทำได้ดีอยู่เสมอ เพื่อที่จะได้เห็นภาพว่า ตัวคุณมีจุดแข็งในทักษะด้านใดบ้าง หลังจากที่คุณรู้ว่าตัวเองถนัดทักษะใดบ้างแล้ว คุณก็ควรเขียนรายการทักษะเหล่านั้น ลงในอีกคอลัมน์หนึ่งทางด้านขวา และก็ควรที่จะเขียนรายการคุณลักษณะที่คุณยกย่องนับถือในตนเอง ในคอลัมน์ที่สามถัดไปด้วย  ตัวอย่างเช่น หากคุณสังเกตว่า คุณมีความสามารถในการเลี้ยงแมวและสุนัขได้ดี นั่นย่อมหมายความว่า คุณมีคุณธรรมในด้านความเมตตากรุณาด้วย ซึ่งหากเป็นเช่นนั้น คุณก็น่าจะหากิจกรรมอื่นๆ ที่คุณจะสามารถใช้คุณลักษณะดังกล่าวได้อีก เช่น การเข้าร่วมอาสาสมัครดูแลสุนัขจรจัด หากคุณไม่ค่อยมองเห็นข้อดีของตนเอง คุณสามารถหันไปลองพูดคุยกับบรรดาคนที่รักคุณก็ได้ เพราะบางทีคนเราอาจจะไม่ค่อยมองเห็นข้อดีของตนเองมากเท่าไร แต่คนที่รักในตัวเราย่อมมองเห็นมันได้อย่างง่ายดาย  ลองบอกพวกเขว่า “เมื่อไม่นานมานี้ ฉันรู้สึกว่าตัวเองไม่เอาไหนสักเรื่อง แต่ตอนนี้ฉันกำลังพยายามก้าวผ่านจุดนั้นอยู่ และกำลังค้นหาว่าตัวเองมีดีด้านไหนบ้าง เธอว่าฉันมีดีตรงไหนบ้างรึเปล่า มันอาจจะยากที่จะเชื่อมั่นในตนเอง หากว่าคุณเอาแต่ทำตัวเป็นที่ต้องการของผู้อื่น ดังนั้น พยายามหากิจกรรมหรือโครงการที่สอดคล้องกับอุดมการณ์ของคุณเองทำ ความปรารถนาอันแรงกล้าในการทำกิจกรรมเหล่านั้นจะช่วยผลักดันให้คุณพยายามมากขึ้น และได้เห็นว่าตัวเองมีศักยภาพแห่งความสำเร็จมากเพียงใด การตั้งเป้าหมายให้สอดคล้องกับความเป็นจริง จะช่วยให้คุณเกิดความมั่นใจในตนเอง รวมถึงในความสามารถที่จะทำการใดๆ ให้สำเร็จด้วย พยายามวางเป้าหมายที่เหมาะสมกับทักษะที่คุณมี และแน่ใจว่าสามารถทำให้เป็นจริงขึ้นมาได้ ตัวอย่างเช่น หากคุณตัดสินใจว่า เป้าหมายระยะยาวของคุณคือ การได้ทำอาชีพผู้ช่วยสัตวแพทย์ เพราะคุณมีทักษะด้านการดูแลสัตว์เลี้ยง คุณก็ควรจะแตกย่อยแผนการระยะสั้นออกมา ให้เป็นการเริ่มต้นสมัครเข้าร่วมโปรแกรมอบรมผู้สัตวแพทย์เสียก่อน หลังจากที่บรรลุเป้าหมายนี้แล้ว คุณก็สามารถขยับขยายไปพยายามทำเปาหมายย่อยๆ ลำดับต่อๆไป อันจะช่วยให้คุณขยับเข้าใกล้เป้าหมายหลักระยะยาวในที่สุด   เตรียมพร้อมในการทำสิ่งที่คุณไม่คุ้นเคยบ้างเป็นบางคราว แม้ว่าคุณอาจจะตั้งเป้าหมายที่เป็นไปได้มากแล้ว คุณก็ยังอาจต้องลงมือทำบางเรื่องที่คุณไม่คุ้นเคย ก่อนที่จะไปถึงเส้นชัยได้ หลังจากที่ตั้งเป้าหมายเรียบร้อยแล้ว พยายามทำให้สำเร็จให้ได้ อย่าละทิ้งเป้าหมายนั้นเพียงเพราะมันอาจเจออุปสรรคที่ยากเกินไป หากเป็นเช่นนั้นจริง ก็ควรพยายามแตกย่อยแผนการออกมาเป็นเป้าหมายย่อยๆ และค่อยๆ ฝ่าฟันไปทีละขั้นตอน การนั่งใคร่ครวญในตนเอง เป็นองค์ประกอบหนึ่งในการพัฒนาตนเอง มันจะช่วยให้คุณเห็นภาพได้ว่า มีสิ่งไหนที่คุณทำได้ดีแล้ว และสิ่งไหนบ้างที่ยังต้องปรับปรุง พยายามหาเวลาช่วงทายของแต่ละวันในการทบทวนประสบการณ์ของวันนั้นๆ  หากคุณพบว่าวันไหนมีสถานการณ์ที่คุณทำบางอย่างได้ไม่ดีเท่าที่คาดหวัง คุณก็สามารถเรียนรู้จากสถานการณ์ดังกล่าว เพื่อที่จะป้องกันไม่ให้เกิดความผิดพลาดใดๆ ขึ้นอีกในอนาคต ตัวอย่างเช่น หากคุณมีปัญหาในการกระตุ้นตัวเองให้ลุกจากเตียง เพื่อไปออกกำลังกลางแจ้งในตอนเช้า ตามที่ได้วางแผนเอาไว้ คุณก็จะรู้แล้วว่า คุณมีปัญหาในการลุกจากเตียงตอนเช้า ซึ่งก็สามารถแก้ได้ด้วยการตั้งนาฬิกาปลุกไว้หลายๆ อัน และอาจวางบางอันไว้ให้ห่างๆ จากเตียงคุณหน่อย เพื่อที่คุณจะได้ไม่สามารถเอื้อมมือไปปิดได้ หรืออีกวิธีหนึ่งคือ คุณสามารถปรับเปลี่ยนเวลาในการทำกิจกรรมกลางแจ้งดังกล่าวได้ แทนที่จะฝืนใจทำในตอนเช้าตามแผนเดิม บางครั้งเราอาจรู้สึกท้อแท้เพระเห็นว่า ถึงทำไปตนเองก็อาจจะล้มเหลวได้ แต่มันก็เป็นเรื่องธรรมดาที่เราจะรู้สึกเหนื่อยหน่ายในการทำบางอย่างเป็นครั้งแรก ดังนั้น แทนที่จะตำหนิตัวเองเวลาที่ทำอะไรพลาด คุณควรให้โอกาสตนเอได้ลองผิดลองถูก โดยไม่ต้องสนใจผลลัพธ์ ทั้งนี้ มีนักคิดค้นนวัตกรรมหลายท่านที่ได้ค้นพบว่า การที่จะสร้างสรรค์ผลงานแบบเฉพาะหน้าได้อย่างประสบความสำเร็จ จำเป็นต้องอาศัยความเพลิดเพลินดบันเทิงใจในการทำกิจกรรมนั้นๆ ด้วย แทนที่จะยึดติดอยู่กับเป้หมายเดียวในใจ ไม่นานนี้ มีการค้นพบทางวิทยาศาสตร์ด้านระบบประสาท ซึ่งเน้นย้ำให้เห็นถึงความสำคัญของการเชื่อมต่อและสานสัมพันธ์กับผู้อื่นอย่างต่อเนื่อง เพื่อเป็นการส่งเสริมประสิทธิภาพการทำงานของสมอง  ด้วยเหตุนี้ เราจะไม่สามารถประสบความสำเร็จในการเปลี่ยนแปลงพฤติกรรมตนเองได้เลย หากเราไม่ตระหนักถึงอิทธิพลจากคนรอบข้างว่ามีผลกระทบต่อพฤติกรรมของเรา หรือการที่พฤติกรรมบางอย่างของเราขึ้นอยู่กับคนเหล่านั้นมากเพียงใด  หากคุณรู้สึกว่า ใครๆก็ชอบมาเข้าหาและปรึกษาคุณเวลาที่พวกเขาต้องการคำแนะนำ แต่ตัวคุณเองกลับไม่มีใครให้พึ่งพาเวลาโศกเศร้าล่ะก็ มันอาจเป็นไปได้ว่า คุณเป็นผู้ที่มาทำหน้าที่เติมเต็ม ในบทบาทการดูแลเพื่อนๆ ในกลุ่มดังกล่าว ทั้งนี้ การช่วยเหลือดูแลผู้อื่นนั้นเป็นเรื่องที่ดี แต่คุณก็ต้องรู้จักดูแลตัวเองด้วย แต่บ่อยครั้งที่เราดูแลผู้อื่นมากกว่าตัวเองด้วยความเคยชิน ดังนั้น คุณควรถามตัวเองว่า ทำไมคุณถึงชอบดูแลและเทคแคร์ผู้อื่น และพฤติกรรมดังกล่าวส่งผลต่อตัวคุณเองอย่างไรบ้าง พยายามหัดคิดในแง่บวกเกี่ยวกับตัวเองและพฤติกรรมของตัวเอง และพยายามต่อสู้กับความคิดด้านลบ ด้วยการมองหาจุดแข็งของตนเองสักวันละสองเรื่อง  พยายามหมั่นท้าทายความคิดในเชิงลบให้ได้ทุกครั้งที่มันแว้บเข้ามาในหัวคุณ หากคุณรู้ตัวว่ากำลังเกิดความคิดลบ เช่น “ฉันมันขี้แพ้” “ไม่มีใครชอบฉัน” “ฉันมันไม่เอาไหนสักอย่าง” ฯลฯ พยายามหยุดมันไว้ตรงนั้น และท้าทายความคิดดังกล่าวด้วยการสวนมันกลับไป โดยคิดถึงข้อดีของตนเองออกมาสักสองข้อ  ยิ่งคุณฝึกตัวเองให้คิดบวกมากเท่าไร ก็จะยิ่งชำนาญมากขึ้นเรื่อยๆ    ตัวอย่างเช่น หากคุณรู้ทันว่า ตนเองกำลังคิดลบ หรือคิดประมาณว่า “ฉันอ่อนวิชาเลข” ก็หยุดมันไว้ตรงนั้น และคิดกลับกันในด้านบวก เช่น “ฉันว่าวิชาเลขก็ยากเหมือนกัน แต่ฉันกำลังตั้งใจฝึกฝนให้เก่งขึ้นเรื่อยๆ” บางครั้งคุณอาจรู้สึกเหมือนติดหล่มทางความคิด ไม่รู้จะไปต่อยังไงดี กรณีนี้ คุณควรสูดลมหายใจลึกๆ และพยายามคิดถึงสถานการณ์ทั้งหมดตรงหน้าให้รอบด้าน เพราะบางครั้งเราอาจถูกความคิดด้านลบครอบงำจนมองไม่เห็นด้านบวก ซึ่งเราสามารถแก้ได้ด้วยการเปลี่ยนแปลงบรรยากาศ หรือกิจวัตรบางอย่างในชีวิตประจำ  หากความรู้สึกท้อแท้สิ้นหวัง มันค้างเติ่งในใจคุณเป็นเวลานาน คุณอาจต้องพึ่งพานักบำบัดหรือผู้ให้คำปรึกษาทางจิตด้วยก็ได้ พยายามหาวิธีเปลี่ยนแปลงกิจวัตรประจำวัน เช่น หากคุณรู้สึกว่า ตนเองมักจะไปอยู่ท่ามกลางคนที่คิดลบ คุณก็สามารถไปเข้าร่วมสังคมหรือกลุ่มชมรมที่คุณสนใจ เพื่อหาเพื่อนใหม่ๆ ให้ตนเอง การผัดวันประกันพรุ่งหรือแช่แข็งกิจกรรมบางอย่างไว้ เพียงเพราะคุณรู้สึกว่ามันยาก ย่อมจะทำให้คุณล้มเหลว ทั้งนี้ หากคุณมีเวลาน้อยลงในการทำกิจกรรมใดๆ คุณก็มักต้องทำอย่างรีบเร่งจนพลาดบางอย่างไป ดังนั้น คุณควรเริ่มทำให้ตรงต่อเวลา เพื่อที่จะได้แสดงความสามารถได้เต็มที่ การมีประสบการณ์ในการทำเรื่องเล็กๆน้อยให้สำเร็จ สามารถสั่งสมมากขึ้นเรื่อยๆ จนทำให้คุณเกิดความมั่นใจในตนเองว่า คุณจะสามารถทำเป้าหมายใหญ่ได้สำเร็จด้วยเช่นกัน   ตัวอย่างเช่น คุณอาจมีจานชามกองไว้เต็มอ่างและไม่ยอมล้าง เพราะต้องการไปดูรายการทีวีที่ชอบมากกว่า แต่พอมารู้ตัวอีกที ปัญหาอื่นๆ ก็เกิดขึ้นตามมาอีกแล้ว เช่น โทรทัศน์เจ๊งและต้องส่งซ่อม หรือเห็นใบแจ้งหนี้ค่าไฟที่ต้องไปชำระ ซึ่งปัญหาแทรกซ้อนเหล่านั้น ทำให้คุณต้องวางกองจานชามทิ้งไว้ต่อไปอีกนานกว่าเดิม แทนที่จะปล่อยให้ดินพอกหางหมูทุกวัน พยายามทำให้เสร็จสิ้นไปทีละอย่างทันทีที่นึกออก ในช่วงแรกมันอาจจะดูน่าเบื่อสักหน่อย แต่ไม่นานนักมันจะติดตัวเป็นนิสัย จนทำให้ธุระในชีวิตประจำวันของคุณลงตัวอย่างง่ายดาย หากคุณเป็นพวกชอบผลัดวันประกันพรุ่งขั้นเรื้อรัง คุณอาจจะลองไปปรึกษานักบำบัดหรือจิตแพทย์เพื่อหาทางออก ด้วยเทคนิคการบำบัดกระบวนความคิดและพฤติกรรม (CBT) อันจะช่วยแก้ไขพฤติกรรมดังกล่าวได้ นักจิตวิทยาพบว่า คนเรามักจะยึดติดกับคำวิจารณ์ในเชิงลบเกี่ยวกับตนเอง มากกว่าที่จะโฟกัสคำวิจารณ์เชิงบวก เรายังมักจะรู้สึกว่าคนอื่นกำลังจ้องจับผิดเรา มากกว่าที่พวกเขาทำในความเป็นจริงๆ เสียอีก ดังนั้น พยายามบังคับตัวเองให้คิดด้านบวกมากกว่าด้านลบ และหากคุณพบว่า ตัวคุณและคนรอบข้าง มักชอบจับผิดตัวคุณเองจนเกินเหตุ จงพยายามหาทางแก้ไขเปลี่ยนแปลงเสีย หากคุณเอาแต่เลือกหนทางที่สบาย มันก็ง่ายที่จะเกิดความคิดว่า ตนเองไม่มีความสามารถอะไรเลย จงพิสูจน์ตนเองด้วยการทำสิ่งที่ท้าทาย เพียงเพื่อที่จะท้าทายตัวเองเท่านั้น โดยคุณอาจเลือกกิจกรรมที่มีประโยชน์แม้ว่ามันอาจต้องเหนื่อยหน่อย แน่นอนว่าคุณต้องทำได้ หากคุณนำเทคนิคการแตกย่อยเป้าหมายใหญ่ ให้เป็นเป้าหมายเล็กๆ มาใช้ตามที่เรานะนำไปก่อนหน้านี้ เมื่อมีสถานการณ์บางอย่างเกิดขึ้นกับคุณ และคุณรู้หรือเห็นว่ามันมีวิธีที่ดีกว่าในการแก้ไขสถานการณ์นั้น ก็จงแสดงจุดยืนออกมา อย่าเอาแต่ก้มหน้ายอมรับชะตากรรม นี่จะเป็นการแสดงให้ผู้อื่นเห็นว่าคุณมีความสามารถในการควบคุม และกล้าที่จะแสดงความต้องการหรือความปรารถนาของตนเองให้ผู้อื่นรู้ด้วย นอกจากนี้ การทำเช่นนี้ยังจะช่วยให้คุณดึงดูดผู้คนที่มีเป้าหมายและแรงบันดาลใจคล้ายคลึงกัน เข้ามาหาคุณด้วย ทั้งหมดนี้จะเป็นการปูทางไปสู่การมีสภาพการณ์แวดล้อมที่ทำให้คุณรู้สึกผ่อนคลาย ซึ่งผลการวิจัยพบว่า มันเป็นปัจจัยสำคัญในการเสริมสร้างความมั่นใจ ในการที่จะยืนหยัดเพื่อความต้องการและความปรารถนาของตัวเองด้วย  ตัวอย่างเช่น หากเพื่อนร่วมงานของคุณชอบแซวผู้หญิงในทางเสียหาย คุณควรพยายามหาทางทำให้เขารู้ว่า คุณไม่เห็นด้วยกับพฤติกรรมดังกล่าว โดยใช้ท่าทีที่เหมาะสม หรือคุณอาจจะพูดว่า “เรารู้สึกหงุดหงิดกับมุกทะลึ่งของนายจริงๆ เพราะมันอาจทำให้เกิดประเด็นล่อแหลมได้นะ” การทำเช่นนี้อาจส่งผลให้คุณกับเพื่อนเกิดการโต้เถียงกันรุนแรงได้ก็จริง แต่ยิ่งคุณพยายามฝึกยืนหยัดในสิ่งที่คุณให้ความสำคัญ เช่น เรื่องความเท่าเทียมทางเพศ คุณก็จะสามารถทำมันได้อย่างง่ายดายมากขึ้นในคราวต่อไป หากคุณมักกังวลว่า คนอื่นจะไม่เข้าใจในสิ่งที่คุณต้องการจะสื่อ จนทำให้คุณไม่กล้าแสดงจุดยืนอะไรเลย ก็จงพยายามแก้ไขในจุดนี้เสีย พยายามแสดงความคิดและความรู้สึกต่อผู้อื่น โดยไม่ต้องกังวลว่ามันจะถูกตีความอย่างไร ซึ่งแน่นอนว่า คุณอาจต้องรับมือกับความไม่เข้าใจของผู้อื่น อันเป็นผลมาจากการพยายามสื่อสารดังกล่าวด้วย  หากเกิดการสื่อสารที่ผิดพลาดระหว่างกันขึ้น อย่ากลัวที่จะอธิบายโดยยกตัวอย่างเรื่องราวในอดีต เช่น คุณอาจยกกรณีที่คุณเคยต้องฝึกวิธีการสื่อสารกับผู้อื่น ด้วยเหตุที่คุณมีพื้นเพต่างกัน  มันเป็นเรื่องสำคัญในการที่คุณควรยกตัวอย่างกรณีดังกล่าว ให้เพื่อนๆ คุณทุกคนได้เห็นว่า คุณไม่ได้กล่าวโทษใคร และเหตุการณ์ดังกล่าวก็ไม่ใช่ความผิดของใคร ซึ่งต่อไปทุกคนก็จะได้เรียนรู้และปรับตัวเข้าหากันได้ดีขึ้น โดยจะเข้าใจว่าแต่ละคนมีท่าทีการแสดงออกในลักษณะใดบ้าง การช่วยเหลือผู้อื่น จะทำให้เรามองเห็นจุดแข็งของตัวเอง และรู้สึกดีขึ้นกับตัวเองตามไปด้วย การช่วยผู้อื่นผ่านการอาสาสมัคร หรือการแสดงความเอื้อเฟื้อในชีวิตประจำวัน จะนำมาซึ่งความรู้สึกอิ่มเอมใจอย่างน่าอัศจรรย์ และยังเปิดโอกาสให้คุณได้มีช่องทางในการพัฒนาทักษะของตัวเองมากขึ้นด้วย การช่วยเหลือผู้อื่นบ่อยๆ จะทำให้คุณมีความมั่นใจในตนเองมากกว่าที่เคยมีมา
ใส่ใจรูปลักษณ์และสุขอนามัย. บำรุงร่างกายด้วยอาหารที่มีประโยชน์. ออกกำลังกายทุกวัน. นอนหลับเยอะๆ. ผ่อนคลายทุกวัน. รักษาสภาพแวดล้อมให้น่ารื่นรมย์. จดบันทึกรายการความสำเร็จที่ผ่านมา. พูดคุยกับคนที่รักคุณ. ค้นหาอุดมการณ์ของตนเอง. ตั้งเป้าหมายที่เป็นไปได้. ทบทวนทุกๆ สิ้นวัน. จงสม่ำเสมอ. เชื่อมต่อกับผู้คน. กระตุ้นตัวเอง. มองหาหนทางก้าวไปข้างหน้า. กระตือรือร้น. โฟกัสที่ด้านบวก. ทำในสิ่งที่ยาก. ฝึกยืนหยัดเพื่อตนเอง. ช่วยเหลือผู้อื่น.
https://www.wikihow.com/Believe-in-Yourself https://www.wikihow.com/Believe-in-Yourself https://www.wikihow.com/Believe-in-Yourself
Taking Care of Yourself Nurturing Positive Views Furthering Good Habits